《甲戌下第三月二十四日出张家湾》
明代·陈琛

闻说春归已有期，可人春色亦应稀。客思远道催行急，舟绕长湾故去迟。

江上一樽忘独老，天涯何处觅相知。怀中多少平生梦，说向痴人恐未宜。

作者简介：（1477—1545）明福建晋江人，字思献。从蔡清游，与王宣、易时冲、林同、赵逯、蔡烈均有名，琛为最著，学者称紫峰先生。正德十二年进士。授刑部主事，历官考功主事，乞终养归。嘉靖中起江西提学佥事，辞不赴。有《四书浅说》、《正学编》、《紫峰集》等。